stanford-oval/wikipedia huggingface dataset:
ניר לקס
קריירה

לקס החל לשחק כדורגל במחלקת הנוער של הפועל תל אביב, וב-24 במרץ 2012 ערך את הופעת הבכורה שלו בקבוצה הבוגרת, בטרם הגיע לגיל 18, כשנכנס כמחליף במשחק הדרבי מול מכבי תל אביב במסגרת ליגת העל, אשר נערך באצטדיון בלומפילד והסתיים בתיקו 0–0. באותה שנה זומן לקס לנבחרת הנוער של ישראל, במדיה ערך 13 הופעות. בשנתיים הבאות המשיך לקס לשחק בקבוצת הנוער של הפועל תל אביב, ובמקביל ערך ב-6 בדצמבר 2012 הופעה נוספת במדי הקבוצה הבוגרת, כשנכנס כמחליף במשחק מול אקדמיקה במסגרת הליגה האירופית. לקראת עונת 2014/2015 הושאל לקס לבית"ר תל אביב רמלה מהליגה הלאומית, במדיה ערך בעונה זו 30 הופעות ליגה, מתוכן ב-28 משחקים פתח בהרכב.
בעונת 2015/2016 חזר לקס להפועל תל אביב וצורף באופן רשמי לסגל הקבוצה הבוגרת, ובמהלך העונה שותף ב-12 משחקים בכל המסגרות, כולל שמונה הופעות בליגת העל. בתחילת עונת 2016/2017 שותף לקס במשחקי הפועל תל אביב בגביע הטוטו, אך ב-7 בספטמבר 2017 הושאל לעונה אחת לבני סכנין, וכעבור שלושה ימים ערך את הופעת הבכורה שלו בקבוצה, כשפתח בהרכב בהפסד 0–3 להפועל באר שבע. ב-2 באפריל 2017 כבש לקס את שער הבכורה שלו בקריירה, כשנכנס כמחליף במשחקה של בני סכנין מול מכבי פתח תקווה כאשר התוצאה הייתה 0–0, ובדקה ה-87 כבש את שער הניצחון. בסך הכל כבש במדי בני סכנין שער אחד ב-25 הופעות בליגת העל, והיה שותף לעונה מוצלחת של הקבוצה שסיימה במקום החמישי בטבלה.
לקראת עונת 2017/2018 חזר לקס לסגל הפועל תל אביב, לאחר שירדה לליגה הלאומית, וחתם על חוזה חדש לשלוש שנים במועדון. ב-13 באוגוסט 2017 כבש את שער הבכורה שלו במועדון, בניצחון 3–0 על הפועל פתח תקווה במסגרת גביע הטוטו, ובליגה הלאומית ערך בעונה זו 25 הופעות וכבש שער אחד בהפסד 2–3 להפועל קטמון, וסייע לקבוצה להעפיל בחזרה לליגת העל. בעונת 2018/2019 ערך 26 הופעות בליגת העל, כבש שער אחד והוסיף שלושה בישולים. בעונת 2019/2020 ערך 17 הופעות בליגת העל והעפיל עם הקבוצה לפלייאוף העליון, אך לאחר דחיית משחקי הליגה בעקבות מגפת הקורונה הסתיים חוזהו והוא שוחרר מהמועדון.
ב-17 באוגוסט 2020 חתם לקס בפטרולול פלוישט מהליגה השנייה ברומניה.
ב-7 ביוני 2021 חתם בבני סכנין, וב-18 בינואר 2022 עזב את הקבוצה וחתם ב"הפועל נוף הגליל" עד לסיום העונה.
הערות שוליים

↑  אשר גולדברג, ‏‏לקס שוחרר מהפועל ת"א, הושאל לעונה לסכנין, באתר ספורט1, 7 בספטמבר 2016
↑  גוד לקס: 0:1 דרמטי לסכנין על מכבי פתח תקווה. צפו, באתר ערוץ הספורט, 2 באפריל 2017
↑  ניר לקס חתם לשלוש שנים בהפועל תל אביב, באתר ONE‏, 22 ביולי 2017
↑  דורון בן דור, ‏ליגיונרים חדשים: לקס ובן לוי חתמו בפטרולול, באתר ONE‏, 17 באוגוסט 2020
↑  בני סכנין: ניר לקס חתם לעונה אחת, באתר וואלה, 7 ביוני 2021
↑  דורון בן דור, חיזוק נוסף: ניר לקס חתם בהפועל נוף הגליל, באתר ynet, 18 בינואר 2022
ניר מטלון

| --- | --- |
אין תמונה חופשית
 לידה:  22 בספטמבר 1968 (בן 56) תלמי יחיאל שבישראל
 גובה:  2.01 מטרים
 קבוצות כשחקן
 1986–1994  1994–1996   1996–1997   1997–1998   1998   1998–1999  1999–2000:  הפועל גליל עליון הפועל אילת   מכבי רמת גן   מכבי ראשון לציון   מכבי רמת גן אליצור אשקלון מכבי קריית מוצקין
 הישגים כשחקן
 הפועל גליל עליון - אליפות המדינה (1993)
 קבוצות כמאמן
 2015–:  עירוני קריית אונו
 
ניר מטלון (נולד ב-22 בספטמבר 1968) הוא כדורסלן עבר ישראלי ומאמן כדורסל בהווה. גובהו 2.01 מטר, שיחק בעמדת הסמול פורוורד.
ביוגרפיה

ניר מטלון נולד במושב תלמי יחיאל. שיחק תחילה בקבוצת נוער של הפועל גבעת ברנר, ובגיל 17 הגיע לקבוצת הנוער של הפועל גליל עליון. בגילאי הבוגרים שיחק תחילה בקבוצת הפועל חולתא מליגה א', ובעונת 1986/87 שיחק לראשונה בליגה הלאומית. בשנים הראשונות מיעט לשחק. בשנת 1988 זכה עם הקבוצה בגביע המדינה. מעונת 1990/91 קיבל מקום משמעותי יותר בקבוצה, ובשלושת משחקי הפלייאוף של עונה זו קלע בממוצע 14 נקודות למשחק. בעונת 1991/1992 זכה עם הקבוצה בשנית בגביע המדינה. בעונת 1992/93 זכה עם הקבוצה באליפות המדינה כשחקן מחליף, וקלע בממוצע 8.1 נקודות למשחק במשך העונה הסדירה. בנוסף העפיל עם הקבוצה לחצי גמר גביע אירופה למחזיקות גביע. שיחק גם בקבוצות הפועל אילת, מכבי רמת גן, מכבי ראשון לציון, מכבי רמת גן, אליצור אשקלון בעת ששיחקה בליגה השנייה ובמכבי קריית מוצקין.
ב-13 עונות בליגה הראשונה קלע מטלון 1,193 נקודות. למטלון שתי הופעות במדי נבחרת ישראל.
לאחר פרישתו ממשחק שימש עונה אחת כעוזר המאמן ישראל לב בעירוני רמת גן, ובעונת 2005–2006 היה עוזר מאמן בהפועל גליל עליון.
ב-2015 החל לאמן את עירוני קריית אונו מהליגה הארצית, אשר בסיום עונת 2017-2018 ירדה לליגה א'.
אחיו, נועם מטלון, שיחק 5 עונות בליגת העל.
הערות שוליים

↑  ניר מטלון, באתר מנהלת ליגת העל
↑  יאיר זעפרני, לילות טובים אירופה , באתר hoops‏, 29 באוקטובר 2013
↑  ניר מטלון, באתר ספסל
↑  שגיא ניר‏, מטלון: "אף קבוצה לא עברה טראומה כמו שלנו", באתר וואלה, 21 בפברואר 2006
↑  הליגה הארצית יוצאת לדרך: יהיה גם פלייאוף על כרטיס העלייה, באתר איגוד הכדורסל, 11 באוקטובר 2015
↑  גיא גפן, "קריית אונו במשחקי מבחן נגד הירידה". אונו NEWS, ‏23 באפריל 2018
סטארקיד הפקות

| --- | --- |

 תחום:  תעשיית הבידור 
 מדינה:  ארצות הברית 
 מטה הארגון:  שיקגו 
 מייסדים:  דארן כריס 
 תקופת הפעילות:  2009–הווה (כ־15 שנים) 
 www.teamstarkid.com
 
סטארקיד הפקות (באנגלית: StarKid Productions; מוכרת גם כקבוצת סטארקיד, באנגלית: Team StarKid), היא להקת תיאטרון שהוקמה על ידי סטודנטים באוניברסיטת מישיגן באן ארבור בשנת 2009. עם סיום לימודיהם של רוב החברים, עברה פעילותה לשיקגו. הפקות הקבוצה (למעט "שקר לבן קטן", באנגלית "Little White Lie") הפכו ללהיטי אינטרנט, וזכו, עד יוני 2012, לכמעט 129 מיליון צפיות ב-YouTube. לערוץ ה-YouTube של הקבוצה יש יותר מ-600,000 מנויים.
רקע

קבוצת טים סטארקיד מורכבת משחקנים, כותבים, במאים, כוריאוגרפים ומעצבים, שרובם למדו באוניברסיטת מישיגן של מוזיקה, תיאטרון וריקוד. הם נפגשו כששיתפו פעולה ועבדו יחד על מחזות מקוריים בארגון תיאטרון שתלמידים מריצים (Basement Arts). ב-2007, לפני הקמת "סטארקיד הפקות", יצרו כמה מחברי הקבוצה (מאט לאנג, ניק לאנג, בריאן הולדן, דארן כריס, לורן לופז, אילונה פינלי, כריס אלן וג'ים פובולו) סדרת טלוויזיה אינטרנטית בשם "שקר לבן קטן". ההפקה מומנה באמצעות פרס שזכו בו בתחרות ב-SOAPnet, על סרט וידאו בשם "ככל שהם נופלים יותר קשה" (The Harder They fall).
באפריל 2009, התלמידים הכינו פארודיה מוזיקלית על הארי פוטר ששמה "מחזמר מאוד פוטרי" (A Very Potter Musical). סרטון המחזמר הופץ באינטרנט וגייס עוקבים מכל העולם. בעקבות הצלחת המחזמר נוצרה קבוצת סטארקיד הפקות, ונקראה על פי ציטוט מ"מחזמר מאוד פוטרי".
רשימת הפקות

שקר לבן קטן - 2007 (באנגלית: Little White Lie)
מחזמר מאוד פוטרי - 2008 (באנגלית: A Very Potter Musical)
אני והשמוק שלי - 2009 (באנגלית: Me And My Dick)
מחזמר מאוד פוטרי: ההמשך - 2010 (באנגלית: A Very Potter Sequel)
סטארשיפ - 2011 (באנגלית: Starship)
באטמן - המחזמר - 2012 (באנגלית: Holy Musical B@man)
מחזמר מאוד פוטרי: מסיימים שנה - 2012 (באנגלית: A Very Potter Senior Year)
3אבר - 2013 (באנגלית: 1NIGHT 2LAST 3EVER)
שדה תעופה של ציפורים - 2013 (באנגלית: Airport For Birds)
מעוות - סיפורו הלא נודע של הוואזיר המלכותי - 2013 (באנגלית: Twisted: The Untold Story of a Royal Vizier)
אני - פארודיה - 2014 (באנגלית: ANI: A Parody)
המסע לאורגון - 2015 (באנגלית: The Trail to Oregon)
'מביאת האש - 2016 (באנגלית: Firebringer)
הבחור שלא אהב מחזות זמר - 2018 (באנגלית: The Guy Who Didn't Like Musicals)
בלאק פריידיי - 2019 (באנגלית: Black Friday)
חנונים מתחסדים חייבים למות - 2023 (באנגלית: Nerdy Prudes Must DIe)
את רוב ההפקות של סטארקיד (מחזות הזמר) ניתן למצוא בערוץ היוטיוב של הקבוצה, אך במערכונים "3אבר" ו"שדה תעופה של ציפורים" ניתן לצפות רק בתשלום.
סין (לבוש)

נשים לאויות לובשות סין
הסין (בלאית: ສິ້ນ) הוא פריט לבוש הנפוץ בקרב נשים בלאוס.
הבגד הוא סוג של חצאית מסורתית בעבודת יד, העשויה לעיתים קרובות ממשי מקורו בלאוס והוא נפוץ גם בקרב נשים תאילנדיות, במיוחד נשים מצפון תאילנד וצפון מזרח תאילנד, באזור איסאן. החצאית היא בגיזרת צינור או מה שנהוג לכנות חצאית עיפרון.
ההדפס על הבד של החצאית יכול לעיתים להצביע על האזור ממנו הגיע הבד. בתאילנד של ימינו, נהוג ללבוש את הסין בדרך כלל באירועים מיוחדים. עם זאת, בלאוס, נהוג יותר להשתמש בו באופן קבוע יותר כבגד יומיומי.
מאפיינים

הסין מורכב בדרך כלל משלושה מרכיבים:
חגורת המותן, קצה החגורה בדרך כלל תחוב ומוסתר.
גוף החצאית, בדרך כלל ללא הדפס ומורכב מצבע אחד או שניים.
רגל הסין, המכפלת. המכפלת ארוגה בדרך כלל עם בד צבעוני. הפרטים הספציפיים על גבי המכפלת יכולים להצביע לפעמים על המקור בו מיוצר אותו סין.
טקסטיל

לרוב הוא מיוצר מבד משי או כותנה ארוגה ביד. על גבי הבדים יש טקסטורות ועיצובים שונים, שנוצרים לעיתים קרובות באזורים כפריים. העלות של גרסאות משי פרימיום עשויה להגיע ליותר מ-50,000 באט ליחידה, במיוחד אם נוצרו על ידי אורג מסורתי ידוע. במידה והוא נוצר מבדים פחות יקרים, הלעות יכולה להיות כ-3,000 באט.
גלריה

הנסיכה ת'יפ קסון נסיכת צ'יאנג מאי לובשת סין, לפני 1884
ילדה תאילנדית לובשת סין
נערות לבושות בסין מצפון תאילנד
נשים מלאוס לבושות בסין
נשים מלאוס לבושות בסין
ראו גם

סרונג
הערות שוליים

↑  Limited, Bangkok Post Public Company. "Pushing 'phasin' to the fore". Bangkok Post (באנגלית). נבדק ב-2023-12-03.
↑  Laoconnection.com. "Laoconnection.com". Laoconnection.com. נבדק ב-2021-08-11.
↑  "Thai Traditional Dress" (PDF). SALC Newsletter. Chulalongkorn University Language Institute. 84: 5–8. במרץ 2018. נבדק ב-18 בפברואר 2020. {{cite journal}}:  (עזרה)
↑  Thepthong, Phitsanu (17 בפברואר 2020). "Pushing 'phasin' to the fore". Bangkok Post. נבדק ב-18 בפברואר 2020. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סין (לבוש)".
הדפס לבד של חצאית סין הטיפוסי לאזור צפון תאילנד
סין (קומיקס)

| --- | --- |

סין, כפי שהופיעה על עטיפת החוברת Captain America Vol.5 #17 מיוני 2006. אמנות מאת סטיב אפטינג
 סוג:  נבל-על
 הוצאה לאור:  מארוול קומיקס
 הופעה ראשונה:  Captain America #290 (פברואר 1984)
 יוצרים:  ג'ון מארק דמתיאס פול נירי
 גילום הדמות:  פרנצ'סקה נרי 
 מידע
 שם אמיתי:  סינתיה שמידט
 כינויים:  אם המנזר, האם העליונה, האחות סין, אריקה הולשטיין, הגולגולת האדומה, סקאד'י, מבשרת הנחש
 סטטוס:  פעיל
 מקצוע:  פושע, רוצח המונים
 כוחות:  אמנית לחימה וצלפית מומחית בעבר: טלפתיה, טלקינזיס, טלפורטציה ובלתי מוחשיות
 חברה בקבוצה:  הידרה, DOA, בעלת ברית של הגולגולת האדומה וקרוסבונז
 חברה לשעבר בקבוצה:  הראויים, יחידת הנחשים, אחיות החטא, שותפה של מאסטר-מן
 דמויות קשורות
 משפחה:  הרמן ומרתה שמידט (סבים, מתים) יוהאן שמידט (אב)
 אויבים:  קפטן אמריקה 
 
סין (באנגלית: Sin; בעברית: חטא) היא דמות בדיונית של נבלת-על המופיעה בחוברות הקומיקס קפטן אמריקה ביקום מארוול קומיקס. דמותה הופיעה לראשונה בחוברת Captain America #290 מפברואר 1984 ונוצרה על ידי הכותב ג'ון מארק דמתיאס והמאייר פול נירי.
סין היא האלטר אגו של סינתיה שמידט, בתו של יוהאן שמידט - הגולגולת האדומה. סין הפכה לנבלת-על בשלביה המאוחרים יותר, ומוכרת בעיקר בזכות תפקידה בעלילת הפחד עצמו. היא גדלה כחברה במנזר אחיות החטא הפועל תחת שירותו של אביה, ומאוחר יותר גדלה כנערה האמריקאית הממוצעת "אריקה הולשטיין" עד שגילתה את מקורה ומוצאה בידי קרוסבונז ונעשתה שותפתו.
את דמותה של ולנטינה דה סנטיס, בתו של הגולגולת האדומה, גילמה בסרט הלייב אקשן דל-התקציב "קפטן אמריקה" השחקנית פרנצ'סקה נרי. תסריטאי הסרט "איירון מן 3", דרו פירס, הביע את רצונו להפיק סרט קצר המבוסס על דמותה של סין.
ביוגרפיה בדיונית > מקור, מלחמת אזרחים ומאסטר-מן

כאשר יוהאן שמידט - נבל-העל שידוע בתור הגולגולת האדומה - היה על אי לא ידוע וביקש לספק לעצמו יורש, הוא הביא לעולם בת בשם סינתיה לאשה מקומית. אחרי שאשתו מתה בלידה, שמידט כמעט הרג את הילדה. סוזן סקארבו, אם הלילה, שכנעה את שמידט לחוס על חייה והחליטה לטפל בה. שמידט הסכים, אך רק בתנאי שהבת תחונך באינדוקטרינציה של הגולגולת האדומה. כשחזר, שמידט שם את סינתיה במכונה מיוחדת, אשר גרמה לה להזדקן אך נתנה לה כוחות-על. כאם המנזר, סינתיה הפכה למנהיגה של "אחיות החטא", יתומות צעירות שהוכנסו לאותה מכונה. הקבוצה התעמתה פעמים רבות עם קפטן אמריקה, לפני שהוכנסה למכונה שביטלה את הזדקנותם וכוחותיה. למרות זאת, היא הצטרפה לאחיות החטא של סקארבו, תחת השם "אחות החטא".
לאחר מכן, סינתיה נתפסה על ידי סוכנות S.H.I.E.L.D, אשר החליפה את זיכרונותיה וגרמה לה לחשוב כי היא אריקה הולשטיין, נערה אמריקאית ממוצעת. לאחר שהגולגולת האדומה המקורי נרצח על ידי חייל החורף, קרוסבונז חטף אותה ועינה אותה כדי לשחזר את זיכרונותיה. כשהצליח, סינתיה אימצה את הכינוי סין ("חטא"), נכנסה עמו למערכת יחסים ויצאה איתו למסע הרג. היא התאחדה עם אביה, ששכן בתוך מוחו של אלקסנדר לוקין. כחלק מתוכניתו של אביה ובמהלך אירועי "מלחמת אזרחים", סין התחפשה לאחות וקרוסבונז הרג את קפטן אמריקה על מדרגות בית המשפט. הסוכנת שרון קרטר גילתה מסין כי היא זו שהרגה את הקפטן, כתוצאה של שליטה מוחית על ידי דוקטור פאוסטוס.
כשתפסה את הפיקוד על יחידת הנחשים, סין חילצה את קרוסבונז מהכלא, ונפצעה בניסיון פריצה לקפיטול ארצות הברית. כשניסתה להתנקש בחייהם של סנטורים ופוליטיקאים, היא נפגשה לראשונה והובסה על ידי קפטן אמריקה החדש, ג'יימס ברנס. בסיום חזרתו מהמתים של קפטן אמריקה, פניה של סין נשרפו והיא נעשתה דומה לאביה במראה. לאחר מכן, ברון זמו ביקר את סין בכלא ומסר לה מידע על באקי. כאשר מאסטר-מן ברח מהכלא, סין הפכה לגולגולת האדומה החדשה. היא סיפקה וידאו לתקשורת, בו באקי ברנס אומר כי הוא היה מודע למעשיו ולא עבר שטיפת מוח. לאחר מכן, היא ומאסטר-מן מאיימים לפוצץ את פסל החירות (כשבתוכו כלואים פלקון והאלמנה השחורה), אך באקי מגיע למקום ומסכל מזימה זו.
ביוגרפיה בדיונית > הפחד עצמו, קפטן אמריקה החדש וחזרה לחיים

במהלך עלילת הפחד עצמו, ברון זמו וסין מוצאים את הפטיש של סקאד'י. כאשר סין מרימה את הפטיש, היא הופכת לסקאד'י עצמה, משחררת את "הנחש" מכלאו התת-ימי ונודרת להשתלט על העולם. היא מרכיבה צבא נאצים במזימה לשלוט על וושינגטון די.סי, והורגת לכאורה את באקי בקרב. בקרב הסופי, סין נלחמת בקפטן אמריקה המקורי, החמוש במיולניר של תור. תור הורג את הנחש, וכאשר אודין מזמן את הפטישים אליו, סין מאבדת את כוחותיה של סקאד'י ונעשית נכה. היא נראתה מאוחר יותר בשירות ארגון הידרה של ברון זמו, וסייעה למזימתם להשמיד את האנושות בעזרת דמו של נער בלתי-אנושי. היא נלחמה בקפטן אמריקה החדש, סאם וילסון/פלקון, ונהרגה בפיצוץ המתחולל.
סין נראתה עם פרצופה הרגיל יחד עם שיבוטו הטלפתי של אביה. הם החלו להתגורר בחדר תת-קרקעי מתחת לאחוזת האוונג'רס, שלא נעשה בה שימוש בידי אחת מקבוצות האוונג'רס אלא הפכה לאטרקציית תיירות. הם כמעט התגלו בידי חברי קבוצת האוונג'רס המופלאים קוויקסילבר ודדפול, אך הגולגולת האדומה השתמש בכוחותיו כדי שיחשבו שהמקום ריק. סין והגולגולת נראו לאחר מכן בחברתו של קרוסבונז, מגייסים חברי קבוצה נאו-נאצית לשורות ארגון הידרה.
הערות שוליים

↑  All Hail The King: Drew Pearce Interview
↑  Captain America #298
↑  Captain America Vol.5 #21
↑  Captain America Vol.5 #42
↑  Captain America: Reborn #6
↑  Captain America #606
↑  Captain America #612
↑  Fear Itself: Book of the Skull #1
↑  Fear Itself #1
↑  Fear Itself #3
↑  Fear Itself #7
↑  All-New Captain America #3
↑  Uncanny Avengers Vol.3 #5
↑  Uncanny Avengers Vol.3 #6
↑  Avengers Standoff: Assault On Pleasant Hill Omega #1
נתי עזריה

נתי עזריה (נולד ב-31 במאי 1967 בנתניה) הוא כדורגלן עבר ישראלי ששיחק בעמדת החלוץ, ומאמן כדורגל בהווה.
ביוגרפיה > קריירת משחק

עזריה החל את דרכו לאחר שהחל לשחק במחלקות הנוער של מכבי נתניה. עזריה, עלה לקבוצת הבוגרים של המועדון, בעונת 1984/85. עזריה ערך את הופעת הבכורה שלו באותה עונה נגד הפועל לוד, במשחק עזריה כבש צמד וקבוצתו ניצחה 0–9, הניצחון הגבוה ביותר של מועדון הכדורגל בכל הזמנים. במדי נתניה, נחשב עזריה לאחד החלוצים הבולטים של מכבי נתניה בשנות ה-90 כשהוא כבש לטובתה למעלה מ-100 שערים בכל המסגרות.
במהלך הקריירה שלו שיחק עזריה גם בהפועל כפר סבא, מכבי שעריים, הפועל טייבה, ובהפועל אכסאל. ולאחר 15 שנים, החליט לסיים את הקריירה ופרש ממשחק פעיל.
ביוגרפיה > קריירת אימון

לאחר הפרישה ממשחק פעיל, קיבל עזריה תפקיד ניהולי במכבי נתניה כמנהל ספורטיבי. עזריה פעל בתפקיד זה משנת 2000 עד לשנת 2005. לאחר מכן, בעונת 2005/06, מונה למאמן קבוצת נערים ג' של המועדון. במהלך עונה זו הוביל את הקבוצה למקום השלישי בליגה השנייה כאשר קבוצתו של עזריה, מנצחת 8 פעמים רצוף במהלך הסיבוב השני. את העונה שלאחר מכן, עונת 2006/07 הוביל עזריה את קבוצתו לזכייה בגביע המדינה לנערים ג', לאחר שבמשך תקופה ארוכה, קבוצות הנערים של מכבי נתניה לא זכו בתואר.
באוגוסט 2008 מונה עזריה לעוזר המאמן של לותר מתאוס בקבוצת הבוגרים של מכבי נתניה. לקראת עונת 2008/09 החליט בעלי הקבוצה דניאל יאמר לצמצם את השקעותיו הכספיות בקבוצה. מרבית השחקנים הבכירים בקבוצה והמאמן לותר מתאוס שוחררו, ועזריה קיבל את תפקיד המאמן הראשי. אולם בסיום ארבעת מחזורי הליגה הראשונים דורגה הקבוצה בתחתית הטבלה לאחר שהשיגה 2 נקודות בלבד, וראובן עטר מונה במקומו של עזריה. לאחר מכן אימן את קבוצת מכבי עמק חפר בצוותא עם סלובודן דראפיץ'.
בשנת 2010 חזר לאמן את קבוצות הנערים של מכבי נתניה, ובקיץ 2012 מונה למאמן קבוצת הנוער של המועדון. בקיץ 2013 מונה למאמן קבוצת הנוער של הפועל כפר סבא.
סין (קרואטיה)

| --- | --- |
סמל סין

סין קרואטיה
 מדינה:  קרואטיה קרואטיה
 מחוז:  ספליט-דלמאטיה
 ראש העיר:  איביצה גלאבן
 תאריך ייסוד:  1524
 שטח:  181 קמ"ר
 גובה:  326 מטרים
 אוכלוסייה:  ‏
  ‑ בעיר:  23,452 (31 באוגוסט 2021)
  ‑ צפיפות:  140 נפש לקמ"ר (2011)
 קואורדינטות:  43°42′N 16°38′E﻿ / ﻿43.700°N 16.633°E﻿ / 43.700; 16.633
 אזור זמן:  UTC +1
 http://www.sinj.hr
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סין(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סין  he tabBackground:;tabBorder:#aaa;defaultTab:0;
סין (בקרואטית: Sinj; באיטלקית: Signo) היא עיר במחוז ספליט-דלמטיה שבקרואטיה. העיר ממוקמת 33 קילומטרים צפונית-מזרחית מהעיר ספליט ו-20 קילומטרים מהגבול עם בוסניה והרצגובינה, בגובה 326 מטרים מעל פני הים. אוכלוסיית העיר מנתה 24,826 בשנת 2011.
היסטוריה

העיר הוקמה בזמן שלטון העות'מאנים בקרואטיה בשנת 1524, שלטון שנמשך עד 1686, התפתחותה הייתה סביב מבצר עתיק שהוקם על ידי העות'מאנים מהמאה ה-16 עד סוף המאה ה-17. כשנכבשה על ידי הוונציאנים, המנזר הפרנציסקני ו"כנסיית גוספא סינסקה" בעיר, הפכו למקום של עלייה לרגל. בשנת 1715 גורש העות'מאני האחרון מהעיר.
לאחר קונגרס וינה בשנת 1815 עד 1918, העיירה הייתה חלק מהמונרכיה האוסטרית (הצד האוסטרי לאחר הפשרה של 1867) בדלמטיה. שמה האיטלקי של העיר (סיןו-Signo) היה בשימוש שנת 1867.
חינוך

בעיר פועלת "הגימנסיה הפרנציסקנית לדקדוק", שהוקמה בשנת 1838 והיא מהראשונים המלמדים דקדוק בקרואטיה.
תרבות ופנאי

מאז שנת 1715 מתקיים בעיר בכל יום ראשון הראשון של חודש אוגוסט, פסטיבל "סינסקה אלקה" המושך אליו מבקרים רבים. הלהקה המקומית "קלאפה סין" (שהוקמה בשנת 1982) היא מהוותיקות בקרואטיה ומתאפיינת בשירה הדלמטית המקורית. הלהקה הופיעה במדינות רבות בשלוש יבשות. אירופה, אמריקה ואפריקה.
ספורט

בענף הכדורסל מייצגת את העיר קבוצת אלקר סין, שהעפילה בשנת 1984 עד לגמר הגביע היוגוסלבי וכיום המתמודדת בליגה הבכירה בקרואטיה. בענף הכדורגל הקבוצה הבכירה היא יונאק סין, המתמודדת בליגה השלישית. כמו כן פועלים בעיר מועדונים בענפי הרוגבי, האיגרוף ועוד.
ערים תאומות

איטליה מונטמרציאנו, איטליה
איטליה סנספולקרו, איטליה
קרואטיה ברבן, קרואטיה
קרואטיה ג'קובו, קרואטיה
קרואטיה ווקובר, קרואטיה
קרואטיה שיבניק, קרואטיה
קרואטיה טרוגיר, קרואטיה
בוסניה והרצגובינה פרוזור, בוסניה והרצגובינה
סבויה-מרקטי S.55

סבויה-מרקטי S.55 (באיטלקית: Savoia-Marchetti S.55) היה מטוס ימי מסוג "סירה מעופפת" בעל שני גופי ציפה המחוברים יחדיו. מתוצרת יצרנית המטוסים האיטלקית סבויה-מרקטי, אשר יוצר בין השנים 1923 – 1932 באיטליה.
ל"סבויה-מרקטי S.55" היו דגם אזרחי, ששימש כמטוס נוסעים, ודגם צבאי ששימש כמפציץ, כמפציץ טורפדו וגם הופעל במשימות סיור חיפוש והצלה.
מאפיינים וביצועים

"סבויה-מרקטי S.55" היה מטוס ימי דו מנועי בעל מראה לא שגרתי, עם תצורת גוף כפול וזנב מורכב משני מנורים הנושאים מיצב כיוון משולש. למטוס היו מאפייני עיצוב חדשניים רבים. כל הנוסעים או המטען מוקמו בתאים התאומים, אך תא הטייס היה בקטע המרכזי העבה יותר של הכנף (שמחבר את 2 גופי המטוס המקבילים), מתחת למנוע הקדמי (ראו שרטוט). ל"סבויה-מרקטי S.55" היו שני מדחפים המסתובבים בכיוונים הפוכים (אנ') הקדמי מושך והאחורי דוחף (אנ'). המנועים נטו בחדות בזווית כלפי מעלה.
2 מנועים מתוצרת "Isotta Fraschini" (אנ') סוג מנוע "Isotta Fraschini Asso 750" (אנ'), כל מנוע W18 (אנ') צילינדרים. משקל כל מנוע: 663 ק"ג (משקל יבש).
מדחפים: מדחף קבוע בעל 2 להבים ומדחפים דוחפים.
זמן גובה: 1,000 מטר תוך 9 דקות, 2,000 מטר תוך 25 דקות, 3,000 מטר תוך 45 דקות.
היסטוריה

מתכנני דגם "סבויה-מרקטי S.55" היו: המהנדס אלסנדרו מרקטי והמהנדס "Pierluigi Torre" (איט').
טיסת הבכורה התקיימה באוגוסט 1923.
עם הפיתוח המוצלח של הסירה מעופפת מדגם "סבויה-מרקטי S.55", פרצה סבויה-מרקטי אל שוק המטוסים הבינלאומי כיצרן דומיננטי
יוצרו 243 יחידות.
"סבויה-מרקטי S.55" נכנס לשירות פעיל בספטמבר 1926, יצא משרות בשנת 1945.
היסטוריה > מגרסאות "סבויה-מרקטי S.55"

"S.55" - נבנו 90 יחידות בין השנים 1927–1930, מלבד 2 יחידות של אב טיפוס. 8–10 מושבים יועדו לנוסעים.
"S.55C" - גרסה אזרחית, נבנו 8 יחידות בין השנים 1925–1926.
"S.55P" - גרסה אזרחית, יועד ל-10 נוסעים, נבנו 23 יחידות השנים 1928–1932.
"S.55A" - גרסאות: צבאית ואזרחית, נבנו 16 יחידות בין השנים 1930–1931.
"S.55M" - נבנו 7 יחידות ב-1930.
"S.55 Scafo Allargato" - נבנו 32 יחידות.
"S.55 Scafo Allargatissimo" - נבנו 34 יחידות.
"S.55X" - נבנו 25 יחידות.
חציית האוקיינוס האטלנטי בפברואר 1927 (עם עצירות ביניים)

ה"סבויה-מרקטי S.55" הפך לאחד המטוסים שחצו את האוקיינוס האטלנטי לפני טיסתו של לינדברג במאי 1927. זה קרה בפברואר 1927, כאשר הקברניט פרנצ'סקו דה פינדו הטיס מטוס בשם "סנטה מריה" לפרנמבוקו, ברזיל, עם עצירות בדרך במרוקו ובדקר בסנגל, בחוף המערבי של אפריקה. בניגוד למטוסו של לינדברג, ה"סנטה מריה" יכולה לנחות בבטחה על המים. המטוס היה מצויד במזקק מי ים, רפסודת הצלה וציוד דיג.
ארצות שירות

ממלכת איטליה בשירות צבאי: חיל האוויר המלכותי האיטלקי ו-"Forțele Aeriene Regale ale României" (איט'), בשירות אזרחי: "Società aerea mediterranea" (אנ') ו-"Aero Espresso Italiana" (איט').
רוסיה: שירות אזרחי באירופלוט.
ארצות הברית - בשירות אזרחי בחברות לתעופה אזרחית: "Aero Transport Company d.b.a. AirVia", ו-"Marine Air Transport Co."
ברזיל - בשירות צבאי: 8 מטוסים בשירות חיל הים הברזילאי.
ספרד - בשירות חיל האוויר הספרדי (אנ').
רומניה - 7 מטוסים בשירות צבאי "Forțele Aeriene Regale ale României" (איט').
גלריה

"סבויה-מרקטי S.55"
"סבויה-מרקטי S.55"
"סבויה-מרקטי S.55"
"סבויה-מרקטי S.55"
"סבויה-מרקטי S.55"
"סבויה-מרקטי S.55"
"סבויה-מרקטי S.55"
מנוע Isotta Fraschini Asso" 750" שהורכב ב"סבויה-מרקטי S.55"
ציור / שרטוט חלקי ביותר של פנים ה-"סבויה-מרקטי S.55", מיקום הטייסים מתחת למנוע הקדמי
שרטוט דגם "סבויה-מרקטי S.55"
שרטוט דגם "סבויה-מרקטי S.55"
שרטוט דגם"סבויה-מרקטי S.55"
שרטוט דגם "סבויה-מרקטי S.55"
ראו גם

SIAI S.8
SIAI S.12
SIAI S.21
סבויה-מרקטי S.71
הערות שוליים

↑  במטוס ימי מסוג "סירה מעופפת" הציפה מושגת באמצעות גוף המטוס עצמו, כמו באונייה. גוף כלי הטיס בנוי כך שבעת הנחיתה על המים הוא צף. על כנפי הספינה המעופפת מותקנים 
מצופים קטנים, המשמשים כמייצבים שנועדו לשמור על שיווי המשקל
↑  "סבויה-מרקטי S.55" (באיטלקית) aerostoria.com/2009/10/il-magnifico-savoia-marchetti-s-55
↑  "סבויה-מרקטי S.55" alatricolore.it/alatricolore/estero/nazioni/brasile/s55
↑  "סבויה-מרקטי S.55", שנת 1924 aviastar.org/air/italy/savoia_s-55
↑  סבויה-מרקטי archive.org/web/20121010025832
ניר מאור

| --- | --- |

מאור, 1997
 לידה:  אשדות יעקב
 מדינה:  ישראל 
 השתייכות:   צבא הגנה לישראל
 דרגה:   תת-אלוף
 תפקידים בשירות
 מפקד שייטת הצוללות  מפקד בסיס אשדוד  ראש מספן כוח האדם
 פעולות ומבצעים
   מלחמת יום הכיפורים   מלחמת לבנון הראשונה
 תפקידים אזרחיים
 מנהל מוזיאון ההעפלה וחיל הים
 
ניר מאור הוא קצין צה"ל במילואים בדרגת תת-אלוף, כיהן בחיל הים כמפקד שייטת הצוללות, מפקד בסיס אשדוד וראש מספן כוח האדם.
ביוגרפיה

מאור נולד בקיבוץ אשדות יעקב, אחד משלושה ילדיהם של ברכה ועמי מאור. אביו שירת כקצין בשייטת 13 בחיל הים. אחיו צור שירת כקצין בחיל השריון ונהרג במלחמת לבנון הראשונה.
מאור עשה שירותו בחיל הים. סיים קורס חובלים כמצטיין. שירת כקצין בשייטת הצוללות. פיקד על הסטי"ל אח"י געש בשנים 1980–1981, פיקד על הצוללת אח"י גל בשנים 1982–1984, ועל הסטי"ל אח"י משגב. שימש מפקד פלגה 34 של שייטת ספינות הטילים.  היה שותף בפיתוח ואפיון הצוללות מסדרת דולפין ופיקד על שייטת הצוללות בשנים 1990–1992.
בשנים 1994–1996 פיקד על בסיס אשדוד. בשנים 1996–1999 שימש ראש מספן כוח האדם.
לאחר שחרורו מצה"ל, שימש מאור מנהל מוזיאון ההעפלה וחיל הים עד שנת 2020. מאז סיום תפקידו, הוא ממשיך לקיים מחקרים בתחום ההעפלה. בתחילת שנת 2023 הוסמך כדוקטור לפילוסופיה, עבודתו עסקה בצי הבריטי ואוניות המעפילים.
ביוגרפיה > ועדת חקירה בראשותו

בעקבות הפגיעה באח"י חנית במהלך מלחמת לבנון השנייה מונה לעמוד בראש ועדת החקירה של חיל הים לנושא, "ועדת מאור".
במסגרת התחקיר התברר כי בשנת 2003, הזהיר בכיר באגף המודיעין במטכ"ל קצינים במספן המודיעין, כי עליהם לקחת בחשבון שהטיל יעבור לידי החזבאללה. בנוסף התברר, כי בבוקר האסון בדיון במספן, הציג אחד מקציני המודיעין הימי תרחיש של הימצאות הטיל בידי חזבאללה. הוא אף העלה את הדברים על הכתב, אולם בחיל לא נעשה דבר כדי להיערך לירי הטיל, והספינה שטה מול חופי ביירות מבלי להפעיל את מערכות ההגנה הדרושות.
מפקד חיל הים, האלוף דודו בן-בעש"ט, הודה כי החיל ראה בתרחיש של ירי טיל מסוג זה מחוף לבנון "משהו בתחום הבדיוני והמופרך".
מאור נשוי ואב לשלושה ומתגורר בזכרון יעקב.
הערות שוליים

1 2  הרמטכ"ל: על חיל־הים לנתח הלקחים שהפיק האוייב, דבר, 24 במאי 1974
↑  חנן גרינברג, התחקיר: קצין באח"י חנית ניתק לבדו מערכת התרעה, באתר ynet, 7 בנובמבר 2006
↑  תא"ל ניר מאור, תחקיר מבצעי – פגיעת טיל חוף-ים באח"י חנית, מנ 22,חיל הים/לשכת מפקד הבה"ד, 30 אוקטובר 2006
↑  בני מיכלסון, שני כישלונות מודיעיניים והצלחה אחת, מבט מל"מ גיליון 75, יוני 2016, עמ' 4–7